钦定古今图书集成/方舆汇编/职方典/第1074卷 > 汀州府风俗考 府县志合载
## 钦定古今图书集成/方舆汇编/职方典/第1074卷 > 汀州府风俗考 府县志合载

本府。〈长汀县附郭。〉

长汀居万山中，多岚瘴。鲜寒稻，一岁再获。然秔稻、糯稻而外，土无所宜。大抵士知讲学，民务力农，即富人无多。良田广宅，衣乏被饰之华，食鲜兼珍之味。贫者勤苦治生，恋乡曲相安，俭朴尚鬼，虽士夫不免，而人文迩来较盛焉。

宁化县

“人物富庶，性气刚愎。” 仕宦不谒公门，儒生耻于

奔竞

上杭县

衣冠文物，颇类大邦。礼乐《诗》《书》，实多济美。比屋裕如，士勤学业。彬彬文物，有类大邦。仆隶下人，各治生产。

武平县

山峻地僻，俗梗民强。尚武勇足以御敌。力本业足以营生。学问英豪，时中科第。